Bidatinze, mu kigo habayeho gahunda yo kujya gusura urwibutso rwa Jenoside yakorewe abatutsi mu Rwanda, ruherereye i Murambi mu Ntara y’Amajyepfo, mu rwego rwo kugirango abanyeshuri barushesho gusobanukirwa amateka igihugu cyanyuzemo, hagenda abanyeshuri bahagarariye abandi, gusa Emmanuel yagiye nk’umunyamakuru w’ishuri nk’ijisho ry’abanyeshuri bose, mu kugerayo mu 2007 mu mwaka hagati, nibwo yahahuriye na Eugene HAGABIMANA (wari umunyamakuru wa Radio Salus ( Kuri ubu ni umuyobozi w’iyi Radio), amuha amahirwe ko mu kiruhuko yazaza akamusanga aho Radio Salus ikorera I Huye, akamusabira amahugurwa hamwe n’abandi banyeshuri y’uko bavugira kuri Radio ndetse n’uko bitwara muri Studio, aza kujyayo ayo mahugurwa bayakora icyumweru kimwe, ubundi bakora ikiganiro kuri Radio Salus ari Emmanuel SIBOMANA ukiyoboye ari kumwe n’undi mwana.